ದೇಶದ ಹಲವೆಡೆ ಮಂಕಿಪಾಕ್ಸ್ ಕಾಣಿಸಿಕೊಂಡಿದೆ. ರಾಜ್ಯದಲ್ಲಿ ಅಗತ್ಯ ಎಚ್ಚರಿಕೆ ಕೈಗೊಂಡಿದ್ದೇವೆ : ಡಾ.ಸುಧಾಕರ್. ಬೆಂಗಳೂರು : ದೇಶದ ಹಲವೆಡೆ ಮಂಕಿಪಾಕ್ಸ್ ಕಾಣಿಸಿಕೊಂಡಿದ್ದು, ನಮ್ಮ ರಾಜ್ಯದಲ್ಲೂ ಅಗತ್ಯ ಎಚ್ಚರಿಕೆ ಕೈಗೊಂಡಿದ್ದೇವೆ ಎಂದು ಆರೋಗ್ಯ ಸಚಿವ ಡಾ.ಸುಧಾಕರ್ ಹೇಳಿದ್ಧಾರೆ. ಬೆಂಗಳೂರಿನಲ್ಲಿ ಡಾ.ಸುಧಾಕರ್ ಮಾತನಾಡಿ ಇದು ಸ್ಮಾಲ್ ಫಾಕ್ಸ್ನ ಫ್ಯಾಮಿಲಿಗೆ ಸೇರಿದ್ದು, ತೀವ್ರತೆ ಹೆಚ್ಚಿಲ್ಲದೇ ಇದ್ದರೂ ಮುನ್ನೆಚ್ಚರಿಕೆ ವಹಿಸಿದ್ದೇವೆ. ಕರ್ನಾಟಕದ ಗಡಿ ಭಾಗದಲ್ಲಿ ಕಟ್ಟೆಚ್ಚರವನ್ನು ವಹಿಸಿದ್ದೇವೆ. ಡಿಸಿ, ಸರ್ವೆಲೆನ್ಸ್ ಆಫೀಸ್, ಜಿಲ್ಲಾ ಆರೋಗ್ಯಾಧಿಕಾರಿಗಳು ನಿಗಾ ಇಟ್ಟಿದ್ದಾರೆ. ವಿದೇಶದಿಂದ ಬರುವವರ ಮೇಲೆ ನಿಗಾ ಇಟ್ಟಿದ್ದೇವೆ. ಮಂಕಿ ಫಾಕ್ಸ್ ಕೊರೋನಾ ರೀತಿ ಹರಡುವ ಸೋಂಕಲ್ಲ, ದೊಡ್ಡ ಪ್ರಮಾಣದಲ್ಲಿ ಮಂಕಿಪಾಕ್ಸ್ ಹರಡುವುದಿಲ್ಲ. ಸಾವು ಸಂಭವಿಸುವ ಪ್ರಮಾಣ ತೀರಾ ಕಡಿಮೆ ಎಂದು ಹೇಳಿದ್ಧಾರೆ. ಕೇರಳ, ದೆಹಲಿ ಆಯ್ತು ಈಗ ತೆಲಂಗಾಣಕ್ಕೆ ಶಾಕ್..! ತೆಲಂಗಾಣಕ್ಕೆ ಎಂಟ್ರಿ ಕೊಟ್ಟ ಮಂಕಿಪಾಕ್ಸ್..!